**भारत सरकार**

**रक्षा मंत्रालय  
रक्षाविभाग**

**राज्य सभा  
अतारांकित प्रश्न संख्या3853**

**02 अप्रैल, 2018को उत्तर के लिए**

**इजरायल के साथ रक्षा समझौता**

**3853.श्रीमती विप्लव ठाकुर:**

क्या रक्षा मंत्री यह बताने की कृपा करेंगे किः

(क) क्या सरकार ने रक्षा उपकरण के प्रापण हेतु इजरायल सरकार के साथ समझौते पर हस्ताक्षर किए हैं;

(ख) यदि हां, तो तत्संबंधी ब्यौरा क्या है;

(ग) इन उपकरणों के कब तक प्रापण किए जाने की संभावना है;

(घ) क्या सरकार इन रक्षा उपकरणों का देश में विनिर्माण करने का विचार रखती है; और

(ड.) यदि हां, तो सरकार द्वारा इस संबंध में उठाए गए कदमों सहित तत्संबंधी ब्यौरा क्या है?

**उत्तर  
रक्षा मंत्रालय में राज्य मंत्री (डा. सुभाष भामरे)**

(क)से (ग): रक्षा उपस्करों की अधिप्राप्ति इजरायली विक्रेताओं सहित विभिन्न स्वदेशी और विदेशी स्रोतों से की जाती है।

(घ) और (ड.): सरकार देश में सार्वजनिक और निजी क्षेत्र के उद्योगों की क्षमताओं का दोहन करके रक्षा क्षेत्र में स्वदेशीकरण और आत्मनिर्भरता काउच्च स्तर प्राप्त करने के लिए पहलें कर रही हैं। इन उपायों में भारतीय विक्रेताओं से अधिप्राप्ति को प्राथमिकता और तरजीह देना तथा लाइसेंसिंग प्रणाली का उदारीकरण करना शामिल है।

**\*\*\***